PROJEKTS uz 10.12.2024.

vēlamais datums izskatīšanai: domes sēdē 11.12.2024.

sagatavotājs: Daina Tīruma

ziņotājs: Lauris Bernāns

PROTOKOLLĒMUMS

**Par grozījumiem pašvaldības aģentūras “Carnikavas komunālserviss” 2024. gada budžeta tāmē**

Ādažu novada pašvaldības 2023. gada 22. marta noteikumu Nr. 9 “Pašvaldības budžeta izstrādāšanas un izpildes kārtība” (turpmāk – Noteikumi) 21.3. punkts nosaka, ka ierosinājumu tāmes iekšējiem grozījumiem ar paskaidrojumu par grozījumu iemesliem izpildītāji (iestādes vadītājs) iesniedz Finanšu komitejai gadījumā, ja grozījumi ir vairāk par 5000 *euro* vienā reizē, sagatavojot par to protokollēmumu.

Aģentūra ir sagatavojusi iesniegumu budžeta grozījumu veikšanai ar paskaidrojumu par grozījumu iemeslu (pielikumā), paredzot finanšu līdzekļus *Husqarna* raidera R216T AWD iegādei pašvaldības pirmsskolas izglītības iestādes “Mežavēji” teritorijas apsaimniekošanai.

Pamatojoties uz Noteikumu 21.3. punktu, Ādažu novada pašvaldības dome

**NOLEMJ**:

1. Atbalstīt budžeta grozījumus Aģentūras 2024. gada budžeta tāmē, pārceļot 7300 *euro* no EKK 1119 (līdzekļi atalgojumam) un 1600 *euro* no EKK 1210 (līdzekļi DD VSAOI), kopā 8900 *euro,* uz EKK 5239 “PII Mežavēji apsaimniekošana” izdevumu pozīciju (Husqarna raidera R216T AWD iegādei).
2. Aģentūras direktoram nodrošināt grozījumu veikšanu Aģentūras 2024. gada budžeta tāmē.
3. Centrālās pārvaldes Grāmatvedības nodaļai veikt 1. punktā noteikto finanšu līdzekļu pārcelšanu EKK ietvaros Aģentūras 2024. gada budžeta tāmē.
4. Pašvaldības izpilddirektora vietniecei nodrošināt lēmuma izpildes kontroli.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nosūtīt/izsniegt norakstus:

CKS, FIN, GRN, IDRV